سافط المكتب الوطني للنقابة الوطنية لعمال ومستخدمي الفنادق والمهن السياحية، التابع للكونفدرالية الديمقراطية للشغل، رسالة لوزيرة السياحة والصناعة التقليدية والنقل الجوي والاقتصاد الاجتماعي، كيطلبها باش تتدخل لصرف تعويضات أجراء القطاع الفندقي والسياحي لشهري يوليوز وغشت 2020. وكشف المكتب، فالرسالة اللي حصلات “كود” على نسخة منها، أن الوضعية المادية والاجتماعية لأجراء القطاع الفندقي والسياحي جد مزرية وكتفاقم يوما بعد يوم، “خاصة أن عيد الاضحى مر دون اجر ودون دعم، سواء من طرف الدولة أو من طرف أرباب العمل بالقطاع”، حسب تعبيرو. وزاد المكتب كيقول، فالرسالة نفسها، أن “المعاناة المادية اليومية تكبر والالتزامات الاجتماعية من المصاريف اليومية وفواتير الماء والكهرباء والدخول المدرسي على الأبواب، كل هذه المشاكل تؤزم وضعية الأجراء وعائلاتهم”. والتمس المكتب من الوزيرة التدخل العاجل لصرف تعويضات شهر يوليوز وغشت الخاصة بالأجراء فالقطاعين الفندقي والسياحي. 
مابقى عندهم باش يصرفو.. نقابة راسلات وزيرة السياحة أجراء لوطيلات على تعويضات شهر يوليوز وغشت